Návrh

zákon

z  ...... 2015,

**ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov a ktorým sa dopĺňa zákon č. 56/2012 Z. z. o cestnej doprave v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov sa mení a dopĺňa takto:

V § 23 ods. 2 písm. h) sa slová „podľa § 28 ods. 2 a 5 nahrádzajú slovami „podľa § 28 ods. 2 a 4“.

V § 27 ods. 1 písmeno c) znie:

„c) pri užívaní vymedzených úsekov ciest s nulovou sadzbou mýta nemá vo vozidle palubnú jednotku,“.

V § 27 ods. 1 písm. f) sa na konci pripájajú tieto slová: „a vznikne tým nedoplatok mýta“.

V § 27 ods. 2 sa suma „2 250 eur“ nahrádza sumou „1 050 eur a suma „1 500 eur“ sa nahrádza sumou „700 eur“.

V § 27 ods. 3 sa suma „3 000 eur“ nahrádza sumou „2 000 eur“ a suma „2 000 eur“ sa nahrádza sumou „1 000 eur“.

V § 27 odsek 4 znie:

„(4) Za priestupok podľa odseku 1 písm. c) sa uloží pokuta vo výške od 100 eur do 1000 eur a v blokovom konaní vo výške od 50 eur do 700 eur.

V § 27 sa za odsek 4 vkladajú nové odseky 5 a 6, ktoré znejú:

„(5) Za priestupok podľa odseku 1 písm. d) sa uloží pokuta vo výške 1000 eur a v blokovom konaní vo výške 700 eur.

 (6) Za priestupok podľa odseku 1 písm. e) sa uloží pokuta vo výške od 20 eur do 100 eur a v blokovom konaní vo výške od 10 eur do 80 eur.“.

Doterajšie odseky 5 až 13 sa označujú ako odseky 7 až 15.

V § 27 ods. 7 sa slová „e) až“ nahrádzajú slovami „f) a“.

V § 27 ods. 8 znie:

„(8) Za priestupok podľa odseku 1 písm. h) a i) sa uloží pokuta vo výške od 100 eur do 500 eur a v blokovom konaní vo výške od 50 eur do 300 eur.“.

V § 27 sa za odsek 8 vkladá nový odsek 9, ktorý znie:

„(9) Za priestupok podľa odseku 1 písm. j) sa uloží pokuta vo výške 100 eur a v blokovom konaní vo výške 50 eur, a v prípade keď takýmto porušením vznikne nedoplatok mýta, uloží sa pokuta vo výške 160 eur a v blokovom konaní vo výške 120 eur.“.

Doterajšie odseky 9 až 15 sa označujú ako odseky 10 až 16.

V § 27 ods. 11 sa slová „2 až 6“ nahrádzajú slovami „2 až 9“.

V § 27 ods. 12 sa na konci pripájajú tieto vety: „Priestupky prejednáva okresný úrad, v obvode ktorého má fyzická osoba bydlisko. Ak je páchateľom priestupku osoba s bydliskom mimo územia Slovenskej republiky, miestne príslušným na konanie o priestupku podľa odseku 1 je okresný úrad v sídle kraja, v obvode ktorého došlo k zisteniu porušenia niektorej z povinností podľa tohto zákona.“.

V § 27 ods. 13 sa na konci pripája táto veta: „O odvolaní proti rozhodnutiu okresného úradu v sídle kraja o priestupku podľa odseku 1 písm. a) až j) vydanom v prvom stupni rozhoduje okresný úrad v sídle kraja.“.

V § 28 odsek 1 znie:

„(1) Správneho deliktu na úseku výberu mýta sa dopustí prevádzkovateľ vozidla, ktorý

* 1. užíva vymedzené úseky ciest vozidlom bez úhrady mýta,
	2. pri užívaní vymedzených úsekov ciest s nulovou sadzbou mýta nemá vo vozidle palubnú jednotku,
	3. palubnú jednotku vo vozidle umiestni alebo ju používa v rozpore s § 9 ods. 2 písm. a) alebo b),
	4. neoznámi zmenu zaregistrovaných údajov podľa § 9 ods. 2 písm. c).“.

V § 28 odseky 4 a 5 znejú:

„(4) Za správny delikt podľa odseku 1 písm. a) a odseku 2 sa uloží pokuta vo výške od 1 500 eur do 10 000 eur.

 (5) Za správny delikt podľa odseku 1 písm. b) sa uloží pokuta vo výške od 480 eur do 2 000 eur.“.

V § 28 sa za odsek 5 vkladajú nové odseky 6 a 7, ktoré znejú:

„(6) Za správny delikt podľa odseku 1 písm. c) sa uloží pokuta vo výške od 30 eur do 300 eur.

(7) Za správny delikt podľa odseku 1 písm. d) sa uloží pokuta vo výške od 150 eur do 400 eur, a v prípade keď takýmto porušením vznikne nedoplatok mýta uloží sa pokuta vo výške od 480 eur do 2000 eur.“.

Doterajšie odseky 6 až 12 sa označujú ako odseky 8 až 14.

V § 28 odsek 9 znie:

„(9) Správne delikty podľa odseku 1 prejednáva okresný úrad v obvode, ktorého má prevádzkovateľ vozidla sídlo, ak ide o právnickú osobu, miesto podnikania, ak ide o fyzickú osobu - podnikateľa alebo bydlisko, ak ide o fyzickú osobu. Ak je prevádzkovateľom vozidla osoba s bydliskom, miestom podnikania, alebo so sídlom mimo územia Slovenskej republiky,  miestne príslušným na konanie o správnom delikte je okresný úrad v sídle kraja, v obvode ktorého došlo k porušeniu povinnosti podľa odseku 1.

V § 28 sa za odsek 9 vkladá nový odsek 10, ktorý znie:

(11) O odvolaní proti rozhodnutiu okresného úradu o správnom delikte podľa odseku 1 rozhoduje príslušný okresný úrad v sídle kraja. O odvolaní proti rozhodnutiu okresného úradu v sídle kraja o správnom delikte podľa odseku 1 vydanom v prvom stupni rozhoduje okresný úrad v sídle kraja.“.

Doterajšie odseky 10 až 14 sa označujú ako odseky 11 až 15.

V § 29 odseky 1 a 2 znejú:

„(1) Prevádzkovateľ vozidla je povinný zabezpečiť, aby pri užívaní vymedzených úsekov ciest vozidlom bola splnená povinnosť

a) úhrady mýta,

b) užívania vymedzených úsekov ciest s nulovou sadzbou mýta s palubnou jednotkou vo vozidle,

c) správneho a úplného zadania technických údajov o vozidle do palubnej jednotky, ktoré sú potrebné na výpočet mýta a jeho odúčtovanie,

d) oznámenia zmeny zaregistrovaných údajov podľa § 9 ods. 2 písm. c).

(2) Prevádzkovateľ vozidla sa dopustí správneho deliktu, ak poruší povinnosť podľa odseku 1. Ak okresný úrad zistí na základe kontroly vykonanej správcom výberu mýta, osobou poverenou podľa § 12 ods. 2, osobami poverenými výkonom kontroly alebo orgánmi Policajného zboru podľa odseku 7 porušenie povinnosti prevádzkovateľa vozidla podľa odseku 1 a nie je dôvod na odloženie veci, bezodkladne bez ďalšieho konania vydá rozkaz o uložení pokuty podľa odsekov 3 až 6. Pokuta sa zvyšuje o 300 eur tomu, kto sa dopustí porušenia povinností podľa odseku 1 opätovne do jedného roka od nadobudnutia právoplatnosti rozkazu alebo rozhodnutia o uložení pokuty.“.

V § 29 sa za odsek 2 vkladajú nové odseky 3 až 6, ktoré znejú:

„(3) Za porušenie povinnosti podľa odseku 1 písm. a), sa v rozkaznom konaní uloží pokuta vo výške 1500 eur.

 (4) Za porušenie povinnosti podľa odseku 1 písm. b) sa v rozkaznom konaní uloží pokuta vo výške 480 eur.

(5) Za porušenie povinnosti podľa odseku 1 písm. c) sa v rozkaznom konaní uloží pokuta vo výške 480 eur, ak takýmto porušením vznikne nedoplatok mýta.

(6) Za porušenie povinnosti podľa odseku 1 písm. d) sa v rozkaznom konaní uloží pokuta vo výške 180 eur. Ak  takýmto porušením vznikne nedoplatok mýta,  uloží sa v rozkaznom konaní pokuta vo výške 480 eur.“.

Doterajšie odseky 3 až 8 sa označujú ako odseky 7 až 12.

V § 29 ods. 7 sa vypúšťajú slová „podľa odseku 1“ a slová „podľa odseku 2“ sa nahrádzajú slovami „podľa odsekov 3 až 6“.

V § 29 sa za odsek 8 vkladá nový odsek 9, ktorý znie:

„(9) Na rozkazné konanie o správnom delikte je miestne príslušný okresný úrad, v obvode ktorého má prevádzkovateľ vozidla sídlo, ak ide o právnickú osobu, miesto podnikania, ak ide o fyzickú osobu - podnikateľa alebo bydlisko, ak ide o fyzickú osobu. Ak je prevádzkovateľom vozidla osoba s bydliskom, miestom podnikania, alebo so sídlom mimo územia Slovenskej republiky,  miestne príslušným na rozkazné konanie o správnom delikte je okresný úrad v sídle kraja, v obvode ktorého došlo k porušeniu povinnosti podľa odseku 1.“.

Doterajšie odseky 9 až 12 sa označujú ako 10 až 13.

V § 29 ods. 10 a 12 sa slová „podľa odseku 2“ sa nahrádzajú slovami „podľa odsekov 3 až 6“.

V § 29 ods. 13 sa vypúšťajú slová „podľa odseku 1“.

V § 31 ods. 1 sa slová „ods. 2“ nahrádzajú slovami „ods. 3 až 6“.

Za § 36 sa vkladá § 36a, ktorý vrátane nadpisu znie:

 „ § 36a

Prechodné ustanovenie
k úpravám účinným od 1. apríla 2015

 Konania o priestupkoch alebo o správnych deliktoch začaté a právoplatne neukončené pred 1. aprílom 2015 sa dokončia podľa doterajších predpisov; neskoršia právna úprava sa použije, ak je to pre páchateľa priestupku alebo správneho deliktu priaznivejšie.“.

**Čl. II**

Zákon č. 56/2012 Z. z. o cestnej doprave v znení zákona č. 317/2012 Z. z., zákona č. 345/2012 Z. z., zákona č. 133/2013 Z. z., zákona č. 180/2013 Z. z. a zákona č. 388/2013 Z. z. sa dopĺňa takto:

§ 10 sa dopĺňa odsekom 11, ktorý znie:

„(11) Pravidelnú vnútroštátnu dopravu, ktorú vykonáva dopravca so sídlom alebo trvalým pobytom v Slovenskej republike ako časť pravidelnej medzinárodnej autobusovej dopravy, možno povoliť podľa osobitného predpisu32) a len so súhlasom dopravných správnych orgánov v územných obvodoch na trase autobusovej linky. Dotknutý dopravný správny orgán súhlas neudelí, len ak doloží podrobnú analýzu podľa osobitného predpisu32).“.

Za § 56a sa vkladá § 56b, ktorý vrátane nadpisu znie:

 „ § 56b

Prechodné ustanovenie
k úpravám účinným od 1. apríla 2015

 Konania začaté a právoplatne neukončené pred 1. aprílom 2015 sa dokončia podľa doterajších predpisov, neskoršia právna úprava sa použije, ak je to pre žiadateľa priaznivejšie.“.

 **Čl. III**

 Tento zákon nadobúda účinnosť 1. apríla 2015